# Správa o zriadení DNS

vyhotovená podľa § 60 ods. 10 v spojení s § 24 zákona č. 343/2015 Z. z. o verejnom obstarávaní
a o zmene a doplnení niektorých zákonov v znení neskorších predpisov (ďalej len „ZVO“)

**Verejný obstarávateľ:** Technické siete Bratislava, a.s., Primaciálne nám. 1, 814 99 Bratislava

**Názov DNS:** Dodávka elektrickej energie a zemného plynu

**Kategórie DNS:** Kategória č. 1: Dodávka elektrickej energie

 Kategória č. 2: Dodávka zemného plynu

**Link na DNS:**  <https://josephine.proebiz.com/sk/tender/38546/summary>

**Predmet DNS:** Predmet DNS pre kategóriu č. 1 je v rozsahu CPV kódov 09310000-5 Elektrická energia a 66132000-4 Sprostredkovanie predaja komodít
a pre kategóriu č. 2 je v rozsahu CPV kódov 09123000-7 Zemný plyn
a 66132000-4 Sprostredkovanie predaja komodít.

DNS slúži na zadávanie zákaziek na zabezpečenie nákupu, dodávky
a distribúcie elektrickej energie alebo zemného plynu, podľa príslušnej kategórie. Plnenia na základe tohto DNS budú realizované pre odberné miesta špecifikované v každej Výzve na predkladanie ponúk. Dodávka elektrickej energie/zemného plynu bude, v kvalite zodpovedajúcej špecifikácii uvedenej v technických podmienkach prevádzkovateľa distribučnej sústavy, vrátane prevzatia zodpovednosti za odchýlku a jej prepravu distribučnou sústavou do odberných miest. Dodávateľ zabezpečí komplexné služby súvisiace s pravidelnou bezpečnou, stabilnou a komplexnou dodávkou elektriny/zemného plynu
do odberných miest vrátane prevzatia zodpovednosti za odchýlky voči zúčtovateľovi odchýlok za každé odberné miesto a za podmienok stanovených v Zmluve.

**Centrálne obstarávanie:** Verejný obstarávateľ je centrálnou obstarávacou organizáciou podľa
§ 15 ods. 2 písm. a) ZVO pre účely zadávania zákaziek, ktorých predmetom bude dodávka elektrickej energie/zemného plynu vo vzťahu k verejným obstarávateľom/obstarávateľom, ktorými sú rozpočtové organizácie, príspevkové organizácie, ostatné organizácie a obchodné spoločnosti, ktorých zriaďovateľom alebo zakladateľom je Hlavné mesto SR Bratislava alebo v nich má majetkovú účasť (aj prostredníctvom iných subjektov). Verejný obstarávateľ je centrálnou obstarávacou organizáciou aj pre mestské časti Bratislavy aj ich podriadené organizácie. Okruh subjektov sa môže rozšíriť o ďalšie subjekty, ktoré budú zriadené/založené Hlavným mestom SR Bratislava po vyhlásení tohto verejného obstarávania alebo v ktorých nadobudne majetkovú účasť. Tieto subjekty sú verejnými obstarávateľmi/ obstarávateľmi podľa § 7 ods. 1 písm. b), d), e) a § 9 ods. 1 písm. a) a b) ZVO.

**Hodnota DNS:** Kategória č. 1: Dodávka elektrickej energie: 600 GWh

Kategória č. 2: Dodávka zemného plynu: 200 GWh

**Použitý postup:** nadlimitné DNS (užšia súťaž podľa § 58 ods. 3 ZVO)

**Zverejnenie v**

**Úradnom vestníku EÚ:** značka 2023/S 045-131206 zo dňa 3.3.2023

**Zverejnenie vo VVO:** č. 48/2023 zo dňa 6.3.2023 pod značkou 10003 – MUT

**Doba trvania DNS:** Do vyčerpania stanoveného objemu DNS alebo do uplynutia 5 rokov podľa toho, ktorá skutočnosť nastane skôr.

**Vybraní záujemcovia:** Verejný obstarávateľ v zmysle § 60 ods. 10 ZVO nezverejňuje záujemcov zaradených do DNS

**Vylúčení záujemcovia:** Neuplatňuje sa

**Konflikt záujmov:** Nebol zistený konflikt záujmov vo vzťahu k záujemcom, či osobám uvedeným v Žiadostiach o účasť záujemcov, preto nebol verejný obstarávateľ povinný prijať opatrenia a uskutočniť nápravu podľa § 25 ods. 3 ZVO, resp. podľa § 40 ods. 6 písm. f) ZVO.

**Opatrenia v súvislosti**

**s PTK:** Pred vyhlásením DNS verejný obstarávateľ realizoval prípravné trhové konzultácie (ďalej „PTK“) týkajúce sa dodávky elektrickej energie o čom informoval aj v Oznámení o vyhlásení DNS. Informácia o PTK bola zverejnená aj vo Vestníku verejného obstarávania a v Úradnom vestníku EÚ, preto sa ho mohol zúčastniť prakticky ktokoľvek, a tak sa oboznámiť s podkladmi poskytnutými účastníkom PTK. Tieto PTK boli realizované výlučne vyplnením formuláru na platforme microsoft forms. Identifikácia účastníkov PTK nebola verejne sprístupnená, pričom závery z daného PTK sú uverejnené [TU](https://josephine.proebiz.com/sk/tender/36080/summary), preto účasť na PTK nemohla pre žiaden subjekt predstavovať akúkoľvek výhodu.

Verejný obstarávateľ oznamuje všetkým hospodárskym subjektom, že podľa § 60 ods. 9 ZVO zriadil DNS na vyššie uvedený predmet zákazky.

**Hospodárske subjekty, ktoré majú záujem dodávať predmet zákazky, môžu kedykoľvek požiadať verejného obstarávateľa o zaradenie do DNS prostredníctvom komunikačného rozhrania aplikácie Josephine** (viď súťažné podklady).

Verejný obstarávateľ ich po preukázaní splnenia stanovených podmienok účasti bezodkladne zaradí do DNS podľa § 60 ods. 7 ZVO.